open-index/open-wikipedia-markdown huggingface dataset:
Kolmnurga galaktika

**Messier 33** ehk **M33** ehk **Kolmnurga galaktika** on Maast umbes 2,3 miljoni valgusaasta kaugusele jääv spiraalgalaktika, mis Maalt vaadates paikneb Kolmnurga tähtkujus.

Selle katalooginumber on Messier 33 või NGC 598. Kolmnurga galaktika on suuruselt kolmas galaktika Kohalikus Galaktikarühmas, millesse kuuluvad Linnutee, Andromeeda galaktika ja veel 44 väiksemat galaktikat. See on üks kaugemaid püsiobjekte, mida võib näha palja silmaga.

Kolmnurga galaktika avastas Giovanni Battista Hodierna 1600. aastatel. Selle tähesuurus on 5,8, nii et tumeda taeva korral on see nähtav ka abivahenditeta. Valgusreostuse tingimustes on seda siiski raske näha isegi binokli või väiksema teleskoobiga. 

Galaktika läbimõõt on 46 000 valgusaastat, nii et see on väiksem nii Linnuteest kui ka Andromeeda galaktikast. Kuna see jääb vähem kui 300 kiloparseki kaugusele Andromeedast, on oletatud, et see on Andromeeda satelliit. 

Tähtkujus jääb galaktika Kalade piiri lähedale, 3,5 kraadi lääneloodesse Alpha Triangulist ja 7 kraadi edelasse Beta Andromedaest. 

Galaktika enda piires paikneb NGC 604 H II piirkond, kus toimuvad tähetekkeprotsessid.

## Viited

## Välislingid
* Astronoomiapilt #34: Kolmnurga galaktika
* Jüri Ivask Taevased keerised Horisont 5/2009
Anu Uustalu

**Anu Leenu Uustalu** (ka **Anu (Aino) Helene Uustalu**; 22. september 1914 Tallinn – 22. jaanuar 2011 USA) oli eesti kunstnik.

Anu Leenu Uustalu sündis Tallinnas kooliõpetaja perekonnas. Õppis Kaarli gümnaasiumis, kus joonistusõpetajaks oli Kristjan Raud, ning seejärel 1934–1935 Tartu Ülikooli filosoofiateaduskonnas. Aastail 1935–1939 õppis Kõrgemas Kunstikoolis Pallas maali ja skulptuuri. Noor kunstnik õppis professor Anton Starkopfi skulptuuriklassis, läks sealt üle Villem Ormissoni maaliklassi ja jätkas õppetööd Ado Vabbe ateljees. 1940–1941 tegutses vabakunstnikuna Tallinnas ning jätkas 1942–1944 õppimist Vabbe juures. Esines II maailmasõja ajal mõnel näitusel Tartus ja Tallinnas, kuid Eestis loodud teostest on teadaolevalt säilinud vaid kaks. 

Pärast märtsipommitamist pöördus tagasi kodulinna Tallinna ning põgenes 1944. aastal Saksamaale, kus töötas Ameerika Punases Ristis kunstnikuna ning eesti algkoolis ja gümnaasiumis joonistusõpetajana. Astus pagulaskunstnikke ühendanud organisatsiooni Eesti Kujutavkunstnike Keskuse liikmeks. 

Saksamaalt siirdus Anu Uustalu koos õde Benitaga 1949. aastal Ameerika Ühendriikidesse, jäädes elama Wisconsini osariiki Milwaukee linna. Töötas tehnilise joonestajana, hakates mõned aastad hiljem osalema ka kunstinäitustel. 1968. aastal hävis kogu tema varasem looming tulekahjus. Ta esines paljudel eesti ja ameerika kunstnike näitustel Ameerikas ja mitmel pool mujal. Isikunäitused toimusid 1975–1992 Buffalos, Torontos ja Milwaukees. 1977. aastast tegutses vabakunstnikuna. 1979. aastal kujundas Anu Uustalu eesti rahvakultuuri tutvustava riideaida Milwaukee Public Museumi püsiväljapanekusse. 

Anu Uustalu loomingu paremiku moodustavad tugeva nägemusliku üldistusega tinglikud kompositsioonid ja figuuriseaded, samuti maskilised portreed ja ruumiliseks sulatatud suurlinnavaated ja maastikud. Ta tõukub konkreetsest, aga saavutab omanäolise tingliku maailma. Anu Uustalu maalide faktuuri mitmekesistab näpu- ja kahvlitehnika rakendamine.

Anu Uustalu loomingut on esitletud Eestis Anne Untera koostatud näitusel 1992. aastal Tervishoiumuuseumis Tallinnas ning 2010. aastal Enn Lillemetsa koostatud näitusel Tartu Kunstimajas.

2009. aastal valis kunstiühing Pallas Anu Uustalu oma auliikmeks. 

## Allikad
*Anu Uustalu näitus "Kokkupõrge eluga"
* Anne Lõugas, Pallaslane Ameerikas, EE. 01.05.1992

## Välislingid
*Tartu Ülikooli üliõpilased
Itaalia 2013. aasta meeleavaldused

**Itaalia 2013. aasta meeleavaldused** olid Itaalia eri paigus 2013. aasta 15. novembril alanud ja 18. detsembrini kestnud protestiavaldused.

Meeleavaldused toimusid Milanos, Torinos, Savonas, Ventimiglias, Vicenzas, Coneglianos, Trevisos, Veneetsias, Padovas, Bolognas, Firenzes, Roomas ja Palermos.

Meeleavalduste põhjusena on välja toodud kokkuhoiumeetmeid, maksutõusu, majanduslangust, bürokraatiat, globaliseerumist, poliitilist korruptsiooni ja kütusehindu. Meeleavalduste käigus toimusid näiteks protestimarsid, istumisstreigid, streigid, teetõkked ja vandalismiaktid ning meelt avaldati ka internetis.

## Viited
Armeenia NSV rahvakunstnik

**Armeenia NSV rahvakunstnik** oli Armeenia NSV aunimetus, mida anti väljapaistvatele loovisiksustele teatri, muusika, filmikunsti, tsirkuse, televisiooni ja raadio vallas. Aunimetusega kaasnes rinnamärk.

Tavaliselt ei antud seda aunimetust enne kui 5 aastat pärast Armeenia NSV teenelise kunstniku või Armeenia NSV teenelise kunstitegelase aunimetuse saamist. Veel kõrgema aunimetusena oli võimalik saada NSV Liidu rahvakunstniku aunimetus. 

Aunimetus asendati Armeenia Vabariigi rahvakunstniku aunimetusega. Armeenia NSV rahvakunstniku aunimetusega kaasnevad soodustused jäid jõusse.

## Autasustatud
*1926 Alekhsander Spendiarjan, helilooja ja dirigent
*1932 Hovhannes Abeljan, näitleja
*1934 Arkadi Haruthunjan, näitleja
*1935 Grigor Avetjan, näitleja
*1935 Hasmik (Thaghuhi Hakobjan), näitlejanna
*1935 Hamo Beknazarjan, näitleja
*1935 Olga Gulazjan, näitleja
*1938 Avet Avetisjan, näitleja
*1938 Gurgen Džanibekjan, näitleja
*1940 Armen Gulakjan, lavastaja, näitleja, dramaturg ja teatritegelane
*1943 Davith Maljan, näitleja
*1945 Vardan Adžemjan, lavastaja
*1945 Arus Asrjan, näitlejanna
*1945 Suren Khotšharjan, etleja
*1945 Konstantine Saradžjantsh (Konstantin Saradžev), dirigent
*1947 Tsolak Amerikjan, näitleja
*1947 Levon Zorabjan, näitleja
*1949 Nina Manutšharjan, näitleja
*1950 Hovhannes Avakjan, näitleja
*1950 Ori Buniatjan, näitleja
*1950 Valentin Vartanjan, näitleja
*1950 Gurgen Gabrijeljan, näitleja
*1950 Izabella Danzas, näitleja
*1950 Anahit Mastšjan, näitlejanna 
*1953 Gurgen Gen, näitlejanna
*1954 Gevorgi Budaghjan, helilooja ja dirigent
*1954 Sürəyya Qacar, lauljanna
*1955 Zaruhi Doluhhanjan (Zara Doluhhanova), lauljanna
*1955 Aram Hatšhaturjan
*1956 Gegham Haruthunjan, näitleja
*1956 Artavazd Pašajan, näitleja
*1956 Galust Gabrijeljan, laulja
*1956 Suren Tšarekjan, dirigent
*1959 Levon Khalanthar, lavastaja, teatritegelane
*1960 Kharo Zakharjan, helilooja ja dirigent
*1961 Artur Ajdinjan, laulja
*1961 Haruthjun Hakobjan, mustkunstnik
*1961 Vladimir Arzumunjan, ekvilibrist
*1961 Arev Baghdasarjan, lauljanna ja tantsija
*1961 Grigor Jeghiazarjan, helilooja
*1961 Migran Jerkat, laulja
*1961 Olimpiada Labunskaja, näitleja
*1961 Babken Nersisjan, näitleja
*1961 Vrujr Panojan, näitleja
*1962 Amalia Arazjan, näitleja
*1962 Alekhsander Haruthjunjan, helilooja
*1962 Arno Babadžanjan, helilooja
*1962 Niyazi, helilooja ja dirigent
*1963 Stepan Kevorkov, näitleja, filmirežissöör
*1963 Eduard Mirzojan, helilooja
*1964 Artemi Ajvazjan, helilooja
*1964 Amar Amirbekjan, näitleja
*1965 Metakhsja Simonjan, näitleja
*1966 Hratšhja Ghaphlanjan, näitleja ja lavastaja
*1966 Erazm Karamjan, lavastaja
*1967 Anahit Tshitshikjan, viiuldaja ja muusikateadlane
Henrik Saluste

**Henrik Saluste** (kuni 1935. aastani **Heinrich Vinkel**; 19. juuli 1894 Lauli talu, Lullikatku küla, Torma vald – 17. september 1942 Zajarski vangilaager, Irkutski oblast) oli eesti põllumees ja omavalitsustegelane.

Saluste osales esimeses maailmasõjas ja Vabadussõjas, oli alates 1927. aastast Mihklirahva talu peremees, 1927–1940 Torma ja uue Torma valla vallavanem. 

Ta oli Torma Valla Vabatahtliku Tuletõrjeühingu juhatuse liige ja esimees ning Kaitseliidu Torma malevkonna juhatuse liige.

Ta arreteeriti NKVD poolt 13. juulil 1941 Tormas ning mõisteti 16. detsembril 1941 kümneks aastaks vangilaagrisse, kus ta ka suri.

## Tunnustus
*1938 – Eesti Punase Risti V klassi teenetemärk.

## Isiklikku
1921. aastal abiellus Henrik Saluste Marta Sanderiga (1891–1977), kes oli Torma Perenaiste Seltsi esinaine ja kellega tal oli tütar Virve (abielus Vilberk, sündinud 1935).

## Välislingid
*Eesti Kommunismiohvrid 1940–1991
Kloorimine

**Kloorimine** (varem ka kloreerimine) on keemiline reaktsioon, mille käigus viiakse kloori aatom(id) aine molekuli koostisse. Tavaliselt on tegemist orgaaniliste ühendite kloorimisega kas liitumisreaktsiooni või asendusreaktsiooni abil.

Vastupidist keemilist reaktsiooni, milles kloori aatom eraldub mingi ühendi molekulist, nimetatakse *dekloorimiseks*.

Kloorimimiseks kasutatakse kõige enam vaba kloori, vesinik- ja fosforkloriide, sulfonüül- ja sulfinüülkloriidi, N-klorosuksiinimiidi jm. Nii küllastunud kui ka küllastumata ühendid reageerivad otseselt vaba klooriga UV-kiirguse toimel, mis initsieerib kloori molekuli homolüütilise lagunemise radikaalideks. Keemiatööstuses toodetakse suurel hulgal mitmesuguseid kloroalkaane kui häid solvente, samuti 1,2-dikloroetaani PVC tootmiseks.

## Vaata ka
*Halogeenimine
*Hüdrokloorimine
*Dehüdrohalogeenimine
*Kloriidid
Ester Heinaste

**Ester-Inge Heinaste** (1952. aastani **Depman**; 24. mai 1927 Tallinn – 19. detsember 2013) oli eesti tõlkija.

Ester Heinaste lõpetas 1946. aastal Tallinna Õpetajate Seminari ja 1952. aastal Tartu ülikooli inglise filoloogina.

Ta tegutses peamiselt vabakutselise tõlkijana ja tõlkis eelkõige inglise keelest.

## Isiklikku
Tema abikaasa oli Nõukogude Liidu mereväelane, esimese järgu kapten Vambola Heinaste. Vambola Heinaste töötas aastaid ka Tallinna 20. Keskkooli õpetajana.

## Tõlkeid
*Thomas Mayne Reidi "Peata ratsanik", "Oceola"
*Arthur Conan Doyle'i "Nelja märk", "Hirmu org"
*Hugh Loftingi "Doktor Dolittle", "Doktor Dolittle'i tsirkus", "Dolittle'i postkontor", "Doktor Dolittle'i reisid"
*Jack Londoni "Eluihk", "Lõke", "Smoke Bellew", "Ürgne kutse"
*Margaret Mitchelli "Tuulest viidud"
*Robert Louis Stevensoni "Röövitud. Catriona"
*Ernest Thompson Setoni "Lugusid loomadest"

## Välislingid
*Suri teenekas tõlkija Ester Heinaste
Peeter Lemming

**Peeter Lemming** (18. juuni 1865 Hellenurme vald, Tartumaa – 6. veebruar 1939 Narva) oli eesti leivatööstur ja seltskonnategelane.

1890. aastal asus ta Narva ja asutas seal leivatööstuse, oli Narva seltskondlike organisatsioonide aktiivne liige. 

Vabadussõja ajal Peeter Lemming vangistati Vene okupatsioonivõimude poolt. 

Iseseisvusajal oli ta Narva linnavolinik, linnanõunik ja abilinnapea.

## Kirjandus
* Suri Narva vana tegelane P. Lemming. Rahvaleht, 8. veebruar 1939, nr. 33, lk. 5.
Tahkuranna vald (Häädemeeste kihelkond)

**Tahkuranna vald** (saksa keeles *Gemeinde Tackerort*, vene keeles *Такерортская волость*) oli vald Häädemeeste kihelkonnas Pärnumaal. Vallamaja asus tänapäeva Tahkuranna küla aladel.

Vallas sündisid Konstantin Päts, Peeter Päts, Vassili Martinson, Peet Ainsaar, Oskar Kvell.

1939. aasta valdade reformiga läks valla maa-ala uue Tahkuranna valla koosseisu, välja arvatud Rannametsa küla maa-ala, mis läks Häädemeeste valda.

## Viited
Aasta loodusesõber

**Aasta loodusesõber** on aunimetus, mida annab Eesti Looduskaitse Selts alates 2013. aastast.

## Aunimetuse saajad
*2013 – hundiuurija Peep Männil
*2014 – Piret Eensoo
*2015 – Valdur Mikita
*2016 – Lodjakoja eestvedaja Liisa-Lota Kaivo koos Jõmmu meeskonnaga
*2017 – Juhani Püttsepp ja Ingmar Muusikus
*2018 – Joosep Matjus
*2019 – Aveliina Helm ja Mart Meriste

## Viited
Väiketrapp

**Väiketrapp** (*Tetrax tetrax*) on kureliste seltsi kuuluv linnuliik.

Eestis on väiketrapp loodusliku päritoluga liik, keda on kohatud ainult enne 1950. aastat.

## Viited

## Välislingid
* 

*Sissekanne AWD-s
*Sissekanne Avibase-s
*Sissekanne ITIS-es
*Sissekanne NCBI-s
 
*Selles artiklis on kasutatud prantsuskeelset artiklit [[:fr:Outarde canepetière]] seisuga 20.12.2013.*
Broomimine

**Broomimine** (varem ka bromeerimine) on keemiline reaktsioon, mille käigus viiakse broomi aatom(id) aine molekuli koostisesse. Tavaliselt on tegemist orgaaniliste ühendite broomimisega kas liitumisreaktsiooni või asendusreaktsiooni abil.

Vastupidist keemilist reaktsiooni, milles broomi aatom eraldub mingi ühendi molekulist, nimetatakse debroomimiseks.

Broomimiseks kasutatakse kõige enam vaba broomi, vesinik- ja fosforbromiide, ''N''-bromosuksiinimiidi jm. Võrreldes kloorimisega on broomimine selektiivsem ja vähem eksotermiline. Looduses on orgaanilised broomi sisaldavad ühendid küllalt tavalised. Need tekivad ensüüm bromoperoksidaasi osalusel.

## Vaata ka
*Halogeenimine
*Hüdrobroomimine
*Dehüdrohalogeenimine
*Halogeniidid
*Broomiarv
Voghjump

**Voghjump** oli vanaaja armeenia ajaloolane, Aramazdi templi preester Anis  Daranaghi gavaris, "Templilugude" autor.

Ta elas umbes 2.–1. sajandil eKr. Eluloolisi andmeid pole säilinud. Tema "Templilood" katsid ajavahemiku Jervand IV-st kuni Artašes I-ni. Voghjump elas pühas kindluslinnas Anis Eufrati ääres Daranaghis. Teda mainib ainult Movses Horenatshi .

3. sajandil tõlkis süüria õpetlane Bardesanes tema teose süüria ja pärsia keelde. Kuigi Voghjumpi teos on kaotsi läinud (tõenäoliselt hävitatud Suur-Armeenia ristiusustamise käigus), oli tal suur tähtsus ja ta mõjutas armeenia historiograafiat, sest veel Horenatshi ajal mäletati seda teost. säilinud mälestused sellest. 

Jääb lahtiseks, mis keeles "Templilood" olid kirjutatud. Oletatud on vanaarmeenia keelt kreeka kirjas või keskpärsia keelt (Armeenias kirjutati põhiliselt vanakreeka keeles ja keskpärsia keeles).  

## Vaata ka
* Armeenia historiograafia

## Viited
Taksimi väljak

**Taksimi väljak** (türgi keeles *Taksim Meydanı*) on väljak Türgis İstanbulis. İstanbuli Euroopa-osas asuv väljak on kujunenud İstanbuli keskväljakuks. Väljakult pääseb İstanbuli metroo keskjaama.

Sõna *taksim* tähendab türgi keeles jagamist või jaotamist. Algselt jõudis vesi torustiku kaudu İstanbuli põhjaosast väljaku piirkonda, kust siis torud teistesse linnaosadesse laiali hargnesid, sellest ka väljaku nimetus.
 
Väljakul asub 1928. aastal Türgi vabariigi rajamise viiendaks aastapäevaks püstitatud Vabariigi monument (*Cumhuriyet Anıtı*). Platsi põhjakirdeäärel asub Taksim Gezi park. Linnavalitsuse plaan rajada pargi asemele kaubanduskeskus vallandas Türgi 2013. aasta meeleavaldused.

TaksimİstiklâlCaddesiGirişi.JPG|Väljaku ääres asub Atatürki kultuurikeskus
Istanbul asv2021-10 img07 Taksim Monument.jpg|Vabariigi monument
TaksimSquareIstanbul.jpg|Vaade väljakule


## Välislingid
Pronksmadu

**Pronksmadu** (*Ahaetulla*) on maoperekond. 

## Klassifikatsioon
Pronksmadude perekonda klassifitseeritakse roomajate andmebaasis järgmised maoliigid:
* *[[Ahaetulla dispar]]* (Günther, 1864)
* *[[Ahaetulla fasciolata]]* (Fischer, 1885)
* *[[Ahaetulla fronticincta]]* (Günther, 1858)
* *[[Ahaetulla mycterizans]]* (Linnaeus, 1758)
* *[[Ahaetulla nasuta]]* (Bonnaterre, 1790)
* *[[Ahaetulla perroteti]]* (Duméril & Bibron, 1854)
* *[[Ahaetulla prasina]]* (Boie, 1827)
* *[[Ahaetulla pulverulenta]]* (Duméril & Bibron, 1854). 

## Levila
Nad elavad Aasias, Indias ja Koreas. 

## Viited

## Välislingid
*Sissekanne AWD-s
*Sissekanne NCBI-s
*Sissekanne ReptileDB-s 
*Sissekanne veebisaidil Wikispecies

*Selles artiklis on kasutatud prantsuskeelset artiklit [[:fr:Ahaetulla]] seisuga 18.12.2013.*
Aeluroglena

***Aeluroglena*** on maoperekond.

## Klassifikatsioon
Perekonda *Aeluroglena* klassifitseeritakse roomajate andmebaasis üksainus maoliik:
* *[[Aeluroglena cucullata]]*  BOULENGER, 1898. 

## Levila
Levila piirdub Somaalia ja Etioopiaga. 

## Viited

## Välislingid
*Boulenger, *[https://archive.org/stream/s7annalsmagazine02londuoft#page/132/mode/2up The annals and magazine of natural history : zoology, botany, and geology]*,On a second collection of reptiles made by Mr. E. Lord-Phillips in Somaliland. Annals and Magazine of Natural History, ser. 7, vol. 2, p. 130-133, (1898),  Veebiversioon (vaadatud 20.12.2013) (*inglise keeles*)
*Sissekanne AWD-s
*Sissekanne ReptileDB-s 

*Selles artiklis on kasutatud prantsuskeelset artiklit [[:fr:Aeluroglena cucullata]] seisuga 20.12.2013.*
Murdmaasuusatamine 2014. aasta taliolümpiamängudel

**[[Murdmaasuusatamine]] [[2014. aasta taliolümpiamängud]]el** Sotšis toimus 8.–23. veebruarini. Võistlused peeti Laura suusa- ja laskesuusakompleksis Krasnaja Poljana lähedal. Välja jagati 12 komplekti medaleid.

## Võistluste ajakava

Kõik ajad on (UTC+4).

## Tulemused
### Mehed
#### Sprint vabastiilis



Olümpiavõitja 2010: Nikita Krjukov, Venemaa
Finaal: 11. veebruar
Osavõtjaid: 86
Ametlikud tulemused:Kvalifikatsioon -  Veerandfinaalid - Poolfinaalid - Finaal


#### Sprinditeatesõit klassikastiilis




Finaal: 19. veebruar
Osavõtjaid: 23 võistkonda

Ametlikud tulemused: Poolfinaalid - Finaal

Peeter Kümmel ja Raido Ränkel sõitsid esimeses poolfinaalis ning said seal kümne starti võistkonna seas 7. koha (kaotust võitjala +50,26). Otse said edasi sellest poolfinaalist Saksamaa ja Tšehhi ning aegade võrdluses pääsesis finaali Šveits ja Norra.

Teise poolfinaali kolm paremat olid: Soome ja Venemaa ning aegadega said finaali Rootsi, Kasahstan, USA ja Prantsusmaa.


#### 15 km klassikastiilis




Olümpiavõitja 2010: Dario Cologna, Šveits
Finaal: 14. veebruar
Osavõtjaid: 92
Ametlikud tulemused


#### 30 km suusavahetusega sõit (15 km kl + 15 km vaba)




Finaal: 9. veebruar
Osavõtjaid: 68
Ametlikud tulemused


#### 50 km ühisstardist vabastiilisõit




Finaal: 23. veebruar
Osavõtjaid: 66

Ametlikud tulemused

Aleksandr Legkov ja Maksim Võlegžanin diskvalifitseeriti novembris 2017 dopingu tarvitamise tõttu. Pärast edasikaebust otsustas spordiarbitraažikohus veebruaris 2018 karistuse tühistada.


#### 4x10 km teatesõit (kl + vaba)




Finaal: 16. veebruar
Osavõtjaid: 16 võistkonda
Olümpiavõitja 2010: Rootsi Daniel RickardssonJohan OlssonAnders SödergrenMarcus Hellner

Ametlikud tulemused

Sportlaste aegade taga sulgudes olev number näitab võistkonna kohta vahetuse lõpus.


### Naised

#### Sprint vabastiilis




Olümpiavõitja 2010: Marit Bjørgen, Norra
Finaal: 11. veebruar
Osavõtjaid: 67
Ametlikud tulemused: Kvalifikatsioon-Veerandfinaalid-Poolfinaalid-Finaal


#### Sprinditeatesõit klassikastiilis




Finaal: 19. veebruar
Osavõtjaid: 17 võistkonda
Ametlikud tulemused:Poolfinaalid, Finaal


#### 10 km klassikastiilis




Olümpiavõitja 2010: Charlotte Kalla, Rootsi
Finaal: 13. veebruar
Osavõtjaid: 76

Ametlikud tulemused


#### 7,5 km (kl) + 7,5 km (v) suusavahetusega sõit

 

Finaal: 8. veebruar
Osavõtjaid: 61
Ametlikud tulemused



#### 30 km ühisstardis vabastiilis




Finaal: 22. veebruar
Osavõtjaid: 57

Ametlikud tulemused


#### 4x5 km teatesõit (kl.+vaba)




Finaal: 15. veebruar
Osavõtjaid: 14 võistkonda
Olümpiavõitja 2010: Norra Vibeke SkofterudTherese JohaugKristin Størmer SteiraMarit Bjørgen

Ametlikud tulemused

Sportlaste aegade taga sulgudes olev number näitab võistkonna kohta vahetuse lõpus.


## Medalitabel

Murdmaasuusatamises jagatud medalid riigiti.
Aprosdoketophis

***Aprosdoketophis*** on maoperekond.

## Klassifikatsioon
Perekonda *Aprosdoketophis* klassifitseeritakse roomajate andmebaasis üksainus maoliik:
* *[[Aprosdoketophis andreonei]]*  WALLACH, LANZA & NISTRI, 2010. 

## Levila
Levinud Etioopias. 

## Viited

## Välislingid
*Sissekanne ReptileDB-s 

*Selles artiklis on kasutatud prantsuskeelset artiklit [[:fr:Aprosdoketophis andreonei]] seisuga 20.12.2013.*
Ott Karulin

**Ott Karulin** (sündinud 9. veebruaril 1980) on eesti teatriteadlane, ajakirjanik ja riigiametnik, alates 1. augustist 2025 Viljandi Kultuuriakadeemia direktor. 

Ta on lõpetanud 1998. aastal Pärnu Sütevaka Humanitaargümnaasiumi ning 2005. aastal Tartu Ülikooli kirjanduse ja rahvaluule erialal. 
2013. aastal kaitses ta Tartu Ülikoolis doktoritöö "Rakvere Teater „täismängude” otsinguil aastail 1985–2009". 

Aastatel 2014–2018 oli Karulin kultuurilehe Sirp peatoimetaja ja 2018–2024 Riigikantselei strateegiabüroo nõunik. 

Alates 2024. aastast oli ta rahandusministeeriumis riigivalitsemise valdkonna juht. 

30. mail 2025 valis Tartu Ülikooli senat Ott Karulini Viljandi Kultuuriakadeemia direktoriks, tema ametiaeg algas 1. augustil 2025 ja kestab viis aastat.

## Tunnustus
* 2020 – Reet Neimari nimeline kriitikaauhind

## Viited
Indoiraani laenud eesti keeles

**Indoiraani laenud** (pärinevad umbes aastatest 3000–1000 eKr) on indoiraani algkeelest  eesti keelde jõudnud laentüved, mida on kokku 20–39. Mõned neist laenudest võivad samas olla ka veidi hilisemast, algiraani keelekujust. Indoiraani laentüved on seotud peamiselt põllumajanduse ja loomakasvatusega. Indoiraani laentüved on nt *abi, iha, keder, marrask, paras, põrsas, sada, sarv, udar, varss, vasar*. Laentüved, mis võivad olla ka algiraani laenud, on *ahne, era-, maks*-(ma), *soe, sündi*-(ma), *tõug* (suvivili).

## Vaata ka
*indoeuroopa laenud eesti keeles
*germaani laenud eesti keeles
*alamsaksa laenud eesti keeles
*saksa laenud eesti keeles
*baltisaksa laenud eesti keeles
*vanarootsi laenud eesti keeles
*rootsi laenud eesti keeles
*slaavi laenud eesti keeles
*vanavene laenud eesti keeles
*vene laenud eesti keeles
*soome laenud eesti keeles
*läti laenud eesti keeles

## Viited
Xenelaphis

***Xenelaphis*** on maoperekond.

## Klassifikatsioon
Perekonda *Xenelaphis* klassifitseeritakse roomajate andmebaasis järgmised  maoliigid:
* *[[Xenelaphis ellipsifer]]* Boulenger, 1900
* *[[Xenelaphis hexagonotus]]* (Cantor, 1847). 

## Levila
Levinud Kagu-Aasias: Indoneesias, Malaisias, Tais, Vietnamis ja Singapuris.
  
## Viited

## Välislingid
*Sissekanne ADW-s
*Sissekanne ReptileDB-s
*Sissekanne saidil Wikispecies 

*Selles artiklis on kasutatud prantsuskeelset artiklit [[:fr:Xenelaphis]] seisuga 20.12.2013.*
Olga Syahputra

**Olga Syahputra** (õieti **Yoga Syahputra**; 8. veebruar 1983 Jakarta – 27. märts 2015 Singapur) oli Indoneesia näitleja, koomik, laulja ja telesaatejuht.

Ta suri meningiiti.

## Viited

## Välislingid
*
Indoeuroopa laenud eesti keeles

**Indoeuroopa laenud** on indoeuroopa algkeelest uurali algkeelde laenatud (umbes aastatel 3000–1000 eKr) ja sealt eesti keelde jõudnud laentüved, mida on kokku 16-37. Need laenud on ühtlasi ka eesti keele vanimaks laenukihiks. Indoeuroopa laensõnad on nt *iva, mesi, müü*-(ma), *nimi, pelga*-(ma), *sool* (kristalne aine), *veda*-(ma), *vii*-(ma)..

## Vaata ka
*indoiraani laenud eesti keeles
*germaani laenud eesti keeles
*alamsaksa laenud eesti keeles
*saksa laenud eesti keeles
*baltisaksa laenud eesti keeles
*vanarootsi laenud eesti keeles
*rootsi laenud eesti keeles
*slaavi laenud eesti keeles
*vanavene laenud eesti keeles
*vene laenud eesti keeles
*soome laenud eesti keeles
*läti laenud eesti keeles

## Viited
Biešankovičy

**Biešankovičy** (transkribeerituna **Bešankovitšõ**) on alev Valgevenes Viciebski oblastis, Biešankovičy rajooni halduskeskus. Poola keeles *Bieszenkowicze*. Asub Daugava jõe lõunakaldal.

Asulas on kultuurimaja ja raamatukogu. Tegutsevad laste muusikakool ja spordikool. Antakse välja ajalehte *Зара*. Alevis on kergetööstus ja toiduainetetööstus, toodetakse ehitusmaterjale. Alev on tõenäoliselt saanud nime sõnast *бешань* ehk suur jõelooge.

Biešankovičys tegutseb koduloomuuseum. Asula on traditsiooniliste savitoodete ehk "Biešankovičy keraamika" valmistamise keskuseks. Vaatamisväärsusteks on alevis õigeusu kirik aastast 1870 ja Chreptowiczite mõis.
 
## Ajalugu

Esimest korda mainitud kas aastal 1447 või 1460. Asula kuulus Drutski-Sakolinskitele, Jazerskitele ja Orša marssalile Andravonžile. Aastast 1630 sattus Biešankovičy Kazimierz Leon Sapieha valdusse ja aastal 1634 muutis kuningas Władysław IV Waza asula aleviks. Aastal 1650 ehitas Sapieha linna katoliku kiriku. Sajandi lõpus said asula omanikeks Ogińskid, alevisse hakati ehitama kivimaju. Suur Põhjasõda tõi alevisse Vene väed, kohalikus kloostris ööbis Peeter I. XVIII sajandil sai Biešankovičyst 6000 elanikuga linn. Linn oli seebivalmistamise ja keraamikatööstuse keskus, seal peeti ka laatasid, mis olid Valgevene aladel ühed rahvarohkemad. Aastal 1770 rajas Michał Kazimierz Ogiński linna juurde lossi ja eksootiliste taimedega pargi. Aastal 1772, Poola esimesel jagamisel, sattus linna Daugava jõe põhjakaldal asunud 600 majaga osa Vene riigi koosseisu ja sellest ajast peale asub Biešankovičy ainult jõe lõunakaldal. Kui Ignacy Ogiński suri, läks linn üle Chreptowiczite suguvõsale. Aastal 1793 liideti Venemaaga Polal teisel jagamisel ka ülejäänud Biešankovičy ja linnast sai taas alev. Enamik rahvastikust tegeles nüüd põllumajandusega.

Aastal 1812 peatus alevis Napoleon I. Sellest ajast pärines aastani 2010 alevi üheks vaatamisväärsuseks olnud Napoleoni tamm. Aastal 1821 peatus alevis aga Aleksander I. Aastal 1881 hakkas Daugava jõel Uła ja Viciebski vahel regulaarselt käima praam, mis peatus ka Biešankovičys. Esimene maailmasõda muutis Biešankovičy rindelinnaks. Aastast 1924 on see Valgevene NSV koosseisus. Teises maailmasõjas kaotas linnas ja selle ümbruskonnas elu 10 276 inimest, nende seas 2900 juuti. Aastal 1987 tähistas Biešankovičys oma sünnipäeva Monica Lewinsky.

## Kuulsaid elanikke
* Michas Bagdanovič – valgevene kunstnik
* Łeŭ Davatar – kindralmajor
* Salaman Judovin – Valgevene graafik
* Maisiej Judovin – Valgevene luuletaja
* Joachim Chreptowicz – luuletaja, marssal, poliitik
* Gavriil Glikman – Vene skulptor
* Fjodor Nikonovitš – Vene keisririigi poliitik

## Pilte

Pilt:Oak Of Napoleon in Beshenkovichi.jpg|Napoleoni tamm
Pilt:Jewish cemetery in Beshankovichy 27.jpg|Juudi kalmistu
Pilt:Views of Beshankovichy 3a.jpg|Keskväljak
Pilt:Belarus-Beshankovichy-Church of Prophet Elijah-5.jpg|Biešankovičy õigeusu kirik
Pilt:Ghetto Beshenkovichi 2j.jpg|Biešankovičy


## Välislingid
* Alev valgevene fotoentsüklopeedias
* Biešankovičy legende
* Biešankovičy
Paekivi tänav

**Paekivi tänav** on tänav Tallinnas Lasnamäe linnaosas Sikupilli asumis. Paekivi tänav algab Kivimurru tänavalt, ristub Katusepapi tänavaga ja lõpeb seejärel umbtänavana. Paekivi tänav on põhiosas peaaegu põhja-lõunasuunaline ja ligikaudu 210 meetri pikkune.

Piirkonna 20. sajandi alguse miljööd esindab kolmest lähestikku paiknevast puitelamust – Paekivi 2, Kivimurru 30/Paekivi 3 ning Paekivi 9 – moodustuv ansambel.
## Hoonestus
Paekivi tänav 2 asub 20. sajandi alguse Tallinna puitagulile tüüpiline kahekorruselise väikekorteritega puitelamu. Elamu on ehitatud 1907. aastal insener Konrad Mauritza projekti järgi. Hoones on säilinud Lenderi tüüpi majale iseloomulik plaanilahendus: keskne koridor ja kummalgi korrusel neli ligikaudu 25,5 m2 suurust kööktuba. Väärtuslikeks detailideks interjööris on kaks puittreppi koos piirete ja käsipuudega, lambrii koridoris ja trepikojas ning sarnaste profileeritud laudadega kaetud laed, laudpõrandad, korterite välisuksed koos piirdelaudadega, akende sisemised piirdelauad, ehitusaegsed soemüüriga pliidid. Hoone all on ruumikas täiskelder. Krunt on piiratud piirkonnale iseloomuliku kõrge plankaiaga. Kultuurimälestis nr 28351.

Paekivi tn 3 // Kivimurru tn 30 asub 20. sajandi algul ehitatud kahekorruseline puitelamu. Kultuurimälestis nr 28352.

Paekivi tänav 9 asub kahekorruseline nn Lenderi tüüpi puitelamu. Kultuurimälestis nr 28353.
## Ajalugu
Paekivi tänav sai nime 1902. aastal. Tänava saksakeelne nimi oli *Flisenstrasse* ja venekeelne *Плитная улица*. Tänavale on nimi pandud paemurrust saadavate kõnniteeplaatide järgi, nagu tõendab tänava saksa- ja venekeelne nimi.

## Viited
Motherwell FC

**Motherwell Football Club** on 1883. aastal asutatud šoti jalgpalliklubi, mis tegutseb Motherwellis. Motherwell mängib Šoti jalgpalli kõrgliigas ja nende kodustaadion on Fir Park. Meeskonna peatreener on Stephen Robinson.

## Eesti ja eestlased
### Eesti mängijad
*Henrik Ojamaa (2012–2013, 55 liigamängu ja 11 väravat)
*Henri Anier (2013–)

## Välislingid

*Koduleht
Garegin II

**Garegin II** (armeenia keeles Գարեգին Բ, kodanikunimega **Ktritšh Nersisjan**; sündinud 21. augustil 1951 Voskehatis Armeenias) on aastast 1999 Armeenia Apostliku Kiriku katoolikos.

Ta sündis aastal 1951 Voskehatis (asub Armaviri maakonnas) Armeenias. Aastal 1965 astus ta vaimulikku seminari, mis asub Etšhmiadzinis; seminari lõpetas ta aastal 1971. Aastal 1970 pühitseti ta diakoniks, aastal 1972 preestriks.
Uła

**Uła**, ka **Vuła** [Ula], valgevene keeles *У́ла* või *Ву́ла*, poola keeles *Ułła*, on agrolinnake (varem linn, alev ja küla) Valgevenes Viciebski oblasti Biešankovičy rajoonis, Uła külanõukogu halduskeskus. Asub oblasti keskosas, Daugava ja Uła jõe ühinemiskohas. 1069 elanikku (2010).

## Ajalugu

Esimest korda on Ułat mainitud Liivi sõja ajal, mil Daugava ääres asusid Uła kindlustatud koht ja sellest 35 kilomeetrit idas Uła asula. Aastal 1563 hakkas kuningas Zygmunt II August Daugava ja Uła jõe ühinemiskohta kindlust rajama, kuid juba aastast 1569 jäi kants tühjalt seisma. Kindluse juurde tekkinud asula hakkas aga kandma Uła linna nime. Aastal 1577 tehti kindluse juures olnud asula ametlikult aleviks, mis sai ka vapi. Kuningas Stefan Batory võttis kindluse taas kasutusele, rajades selle ümber kuue meetri kõrgused muldvallid, mis on praeguse ajani säilinud. Pärast sõda kaotas kindlus tähtsuse ja sattus eravaldusse.

Aastal 1648 sai Ułast linn ka ametlikult. Aastal 1669 ehitati Ułasse katoliku kirik. Venemaa koosseisu läks linn teisel Poola jagamisel aastal 1793. Linnast sai taas alev. Paljud elanikest töötasid lootsidena, kes juhtisid pargaseid ja lotjasid mööda jõge Riia linnani. Praegust katoliku kirikut ehitati aastail 1853–1864, õigeusu kirik valmis aastal 1896. Kuni 1917. aastani oli Uła Venemaa Keisririigi koosseisus, aastast 1924 Valgevene NSV osa. Aastal 2004 kaotas asula alevi õigused, aga 2009. aastal sai Ułast agrolinnake.

## Pilte

Pilt:Belarus-Ula-Holy Trinity Catholic Church-2.jpg|Uła katoliku kirik
Pilt:Belarus-Ula-Holy Trinity Orthodox Church-1.jpg|Uła õigeusu kirik


## Välislingid
*Linn Valgevene fotoentsüklopeedias
Keskmaa

**Keskmaa** (inglise keeles *Middle-earth*) on fiktiivne maailm Briti ulmekirjaniku J. R. R. Tolkieni loomingus. Selles toimuvad paljud tema teosed, tuntumad neist on "Kääbik ehk Sinna ja tagasi", triloogia "Sõrmuste isand" ja "Silmarillion". Samuti on Keskmaa Tolkieni teoste põhjal loodud filmide, arvutimängude jt teoste toimumispaik.

Tolkien visandas Keskmaad kirjeldades selle maailma ulatusliku geograafilise ja ajaloolise kirjelduse ning töötas välja mitu seal kõneldavat keelt (quenya, sindarin, khuzdul jt). Keskmaa on üks klassikalisse kõrgfantaasiasse kuuluvaid maailmu: seal esineb maagia, elavad fantastilised olendid (lohed, trollid, vaimud jne) ning mitu inimesesarnast mõistuslikku rassi (päkapikud, haldjad, mäekollid jne). Samuti kirjeldas Tolkien Keskmaa panteoni ja loomislugu. Keskmaa ajalugu on maagia kuhtumise lugu, mille lõpuks asustavad maailma eelkõige inimesed, muud rassid aga muutuvad üha haruldasemaks või lahkuvad Keskmaalt (haldjad).

Nii nagu kogu Tolkieni looming, on ka Keskmaa kui selle keskne element avaldanud ulatuslikku mõju tänapäeva kultuurile. Selle põhjal on valminud arvukalt filme, arvutimänge, muusikapalu jt teoseid. Tuntumate hulka neist kuuluvad režissöör Peter Jacksoni filmitriloogiad "Kääbik" ja "Sõrmuste isand".
Kääbik: Smaugi laastatud maa

**"Kääbik: Smaugi laastatud maa"** (inglise keeles "**The Hobbit: The Desolation of Smaug**") on 2013. aastal linastunud ulmefilm, mille režissöör Peter Jackson lavastas J. R. R. Tolkieni 1937. aastal ilmunud raamatu "Kääbik ehk Sinna ja tagasi" ainetel. See on teine kolmest filmist; eelnes "Kääbik: Ootamatu teekond" (2012) ja järgneb "Kääbik: Sinna ja tagasi" (2014). Triloogia on Jacksoni varasema filmitriloogia "Sõrmuste isand" eellugu.

Filmi tegevus toimub Keskmaal 60 aastat enne "Sõrmuste isandat", osa sündmustikust pärineb Tolkieni romaani "Kuninga tagasitulek" lisadest. Võlur Gandalf uurib kasvavat kurjust Dol Guldoris, samas kui kääbik Bilbo Baggins (Martin Freeman) jätkab oma retke koos kolmeteistkümne päkapikuga  Thorin Tammiskilbi (Richard Armitage) juhtimisel, et võita Üksildane mägi tagasi lohe Smaugilt (Benedict Cumberbatch).

Stsenaariumi kirjutasid Peter Jackson, tema pikaajalised kaastöölised Fran Walsh ja Philippa Boyens ning Guillermo del Toro, kes algselt pidi olema filmi režissöör, kuid lahkus projektist 2010. aastal. Suur osa võtetest toimus Uus-Meremaal, nagu ka Jacksoni eelmise Tolkieni-teemalise filmitriloogia puhul. Film esilinastus 2. detsembril 2013 Los Angeleses ning rahvusvaheliselt 11. detsembril 2013.

## Viited

## Välislingid
* Filmi ametlik koduleht
* Film andmebaasis IMDB
Tömpkoon-botrops

**Tömpkoon-botrops** (*Bothrops ammodytoides*) on maoliik.

Tömpkoon-botrops on botropsi perekonna väikseim liik. Nende looduslik levila on Argentina.  

## Toksilisus
Tömpkoon-botropsid on inimese suhtes mürkmadudeks liigitatavad, kuna nende hammustus võib inimesel mõõduka mürgistusseisundi esile kutsuda.

## Viited

## Välislingid
*Sissekanne ADW-s
*Sissekanne ITIS-es
*Sissekanne NCBI-s
*Sissekanne ReptileDB-s
*Sissekanne saidil Wikispecies 

*Selles artiklis on kasutatud prantsuskeelset artiklit [[:fr:Bothrops ammodytoides]] seisuga 21.12.2013.*
José Enrique Sánchez

**José Enrique Sánchez Díaz** (sündinud 23. jaanuaril 1986) on hispaania jalgpallur. Ta mängib Liverpoolis kaitsjana.

## Saavutused
### Newcastle United
* Football League Championship: 2009–10
### Liverpool
* Football League Cup: 2011–12
Thermophis

***Thermophis***  on maoperekond.

## Klassifikatsioon

Perekonda *Thermophis* klassifitseeritakse roomajate andmebaasis järgmised maoliigid:
* *[[Thermophis baileyi]]* (Wall, 1907)
* *[[Thermophis zhaoermii]]* Guo, Liu, Feng & He, 2008. 

## Levila
Perekonna kaks liiki on endeemsed Hiinas.
  
## Viited

## Välislingid
*Sissekanne IUCN-is
*Sissekanne NCBI Taxonomy database'is
*Sissekanne Roomajate andmebaasis
*Sissekanne veebisaidil Wikispecies
* Neu beschriebene Reptilien Thermophis shangrila, veebiversioon (vaadatud 04.02.2015)

*Selles artiklis on kasutatud prantsuskeelset artiklit [[:fr:Thermophis]] seisuga 21.12.2013.*
Philippe Coutinho

**Philippe Coutinho Correia** (; sündinud 12. juunil 1992 Rio de Janeiros) on Brasiilia jalgpallur, kes mängib poolkaitsjana Brasiilia kõrgliigaklubis Vasco da Gama.

2016. aastal pälvis ta parimale Euroopas mängivale Brasiilia jalgpallurile antava auhinna Samba d’Or.

## Klubikarjäär
### Vasco da Gama

### Inter

### Liverpool
Coutinho liitus 2013. aasta jaanuaris 125 000 naelsterlingi eest Inglismaa kõrgliiga klubiga Liverpool. 

Debüüdi Premier League'is tegi ta sama aasta 11. veebruaril kohtumises West Bromwich Albioniga. Esimese värava lõi ta klubi rivistuses 17. veebruaril 2013 mängus Swansea City vastu.

2017. aasta jaanuaris pikendas Coutinho oma lepingut Liverpooliga 2022. aastani.

8. aprilli 2017 lõi ta Stoke City vastu oma 30. värava Premier League'is, millega tõusis Inglise kõrgliigas enim väravaid löönud Brasiilia jalgpalluriks.

Hooaegadel 2014–15 ja 2015–16 on Coutinho valitud nii mängijate kui ka fännide poolt Liverpooli jalgpalliklubi hooaja parimaks mängijaks.

Premier League'i hooajal 2015–16 valiti ta hooaja sümboolsesse koosseisu.

### Barcelona
6. jaanuaril 2018 liitus Coutinho 120 miljoni euro eest, millele võib lisanduda ka 40 miljoni euro võrra boonuseid, Hispaania kõrgliiga klubiga Barcelona. Coutinhost sai seeläbi kõigi aegade teine kõige kallima üleminekusummaga klubi vahetanud jalgpallur, jäädes alla vaid 2017. aasta suvel Barcelonast 222 miljoni euro eest Prantsusmaale Paris Saint-Germaini lahkunud Neymarile.

### Aston Villa
7. jaanuaril 2022 liitus Coutinho ülejäänud hooajaks laenulepingu alusel Inglismaa klubi Aston Villaga, taaskohtudes endise Liverpooli meeskonnakaaslase Steven Gerrardiga, kes on Aston Villa mänedžer.

## Koondisekarjäär
Debüüdi Brasiilia rahvuskoondises tegi Coutinho 7. oktoobril 2010 sõprusmängus Iraani vastu. Esimese värava lõi ta Brasiilia rivistuses 7. juunil 2015 sõprusmängus Mehhiko vastu.

Ta on esindanud Brasiiliat koondises 2015. aasta Copa Américal ja 2016. aastal Copa América Centenariol, kus ta lõi alagrupikohtumises Haitiga kübaratriki.

2018. aasta maailmameistrivõistluste esimeses alagrupimängus 17. juunil lõi ta kaugulöögist värava Šveitsi vastu. Teises alagrupimängus 22. juunil lõi ta üleminutitel värava Costa Rica vastu.

2019. aastal võitis ta Brasiilia koondisega Copa América.

## Saavutused
### Meeskondlikud
;Vasco da Gama
* Campeonato Brasileiro Série B: 2009
;Inter
* Coppa Italia: 2009–2010
* Itaalia superkarikas: 2010
;Barcelona
*La Liga: 2017–18, 2018–19
*Copa del Rey: 2017–18, 2020–21
*Supercopa de España: 2018
;Müncheni Bayern
*Bundesliga: 2019–20
*DFB-Pokal: 2019–20
*UEFA Meistrite Liiga: 2019–20

;Brasiilia jalgpallikoondis
*Lõuna-Ameerika U17 meistrivõistlused: 2009
* U20 maailmameistrivõistlused: 2011
* Copa América: 2019

### Individuaalsed
* Samba d'Or: 2016
* Liverpool FC mängijate hooaja parim mängija: 2014–15, 2015–16
* Liverpool FC fännide hooaja parim mängija: 2014–15, 2015–16
* Premier League'i hooaja sümboolne koosseis: 2015–16

## Viited

## Välislingid

* Philippe Coutinho koduleht
* Profiil FC Barcelona kodulehel
Issaklõ rajoon

**Issaklõ rajoon** on 2. järgu haldusüksus Venemaal Samara oblasti põhjaosas.

Rajooni läbib Soki jõgi.

Elanikest olid 2011. aasta seisuga 42,6% tšuvašid, 31,5% venelased, 21% mordvalased ja 1,7% tatarlased.

Rajoonis on 9 kohaliku omavalitsuse üksust 47 külaga. Põhiline tegevusala on põllumajandus.

## Viited

## Välislingid
* Issaklõ rajooni koduleht
Kääbik: Viie väe lahing

**"Kääbik: Viie väe lahing"** (inglise keeles *The Hobbit: Battle of the Five Armies*) on kolmas ja viimane osa ulmefilmide triloogiast, mille režissöör Peter Jackson lavastas J. R. R. Tolkieni 1937. aastal ilmunud raamatu "Kääbik ehk Sinna ja tagasi" ainetel. 

Sellele eelnesid "Kääbik: Ootamatu teekond" (2012) ja "Kääbik: Smaugi laastatud maa" (2013). Triloogia on Jacksoni varasema filmitriloogia "Sõrmuste isand" eellugu. Film esilinastus 12. detsembril 2014.

## Sisu

Bilbo Paunaste, Thorin Tammiskilp ja tema päkapikkude kompanii on kogemata maailma vallandanud eluohtliku jõu. Vihane Smaug valab oma viha välja Järvelinna meeste, naiste ja laste peale. Thorin Tammiskilpi tabab lohetõbi ning ta toob ohvriks sõpruse ja au, et leida üles legendaarne Laekakivi. Bilbo üritab seejärel Thorinile aru pähe panna, sest haldjad ja Järvelinna inimesed on omavahel liidu moodustanud ning Thorini appi kutsutud päkapikkude armee valab õli veel enam tulle. Samal ajal ei märka keegi peale Gandalfi, et ohtlik vaenlane on Keskmaale naasnud ja Üksildase mäe poole on teel Sauroni leegionid.
Thermophis baileyi

***Thermophis baileyi***  on maoliik.

*Thermophis baileyi* on kõige kõrgemal elav madu, kes elab Tiibetis rohkem kui 4000 m kõrgusel merepinnast.

## Viited

## Välislingid
*Sissekanne IUCN-is
*Sissekanne NCBI-s
*Sissekanne ReptileDB-s
*Sissekanne saidil Wikispecies 

*Selles artiklis on kasutatud prantsuskeelset artiklit [[:fr:Thermophis baileyi]] seisuga 21.12.2013.*
Piret Mäeniit

**Piret Mäeniit** (9. september 1956 – 1. august 2023) oli eesti ajakirjanik. 

Ta on lõpetanud Tartu Ülikooli ajaloo erialal aastal 1979. Töötanud ajakirjanikuna, olnud ajakirja Kodutohter peatoimetaja ja nädalalehe Terviseleht peatoimetaja. Alates 2009. aastast oli Piret Mäeniit MTÜ Eesti Naistoimetajad asutajaliige ja juhatuse liige, aastail 2011–2014 Eesti Ajakirjanike Liidu juhatuse liige.

## Teosed
**Eesti nimed*. Tallinn, Mytho, 2011
**Kuulsuste allee: Mustamäe imelised inimesed*. Tallinn, Mustamäe Linnaosa Valitsus, 2013
**Aleksei Turovski ja teised loomad: Vaatluspäevik*. Tallinn, Tänapäev, 2013
**Loomaaia jäljerajad: Tallinna Loomaaia lood ja inimesed*. Tallinn, 2014 ISBN 9789949276165
**Kadaka: küla keset linna* (koos Aino Ojapervega). Tallinn, 2015, ISBN 9789949382262
**Valu seitse sõnumit*. Tallinn, 2015, ISBN 9789949969258
**12 lugu lilleaiast*. Nigula, Jutuvakk, 2021, ISBN 9789916408773
Brad Jones

**Bradley Scott Jones** (sündinud 19. märtsil 1982 Armadale'is) on Austraalia jalgpallur, väravavaht. Alates 2018. aastast mängib ta Saudi Araabia kõrgliiga klubis Al Nassr.

## Koondisekarjäär
Debüüdi Austraalia rahvuskoondises tegi Jones 2. juunil 2007 sõprusmängus Uruguay vastu.

Ta on kuulunud Austraalia koondisse 2018. aasta maailmameistrivõistlustel, 2007. ja 2011. aasta Aasia meistrivõistlustel ning 2004. aasta Okeaania meistrivõistlustel. Lisaks kuulus ta Austraalia meeskonda 2004. aasta suveolümpiamängudel.

## Saavutused
;Blackpool
*Football League Trophy: 2003–04

;Feyenoord
*Eredivisie: 2016–17
*Johan Cruyff Shield: 2017
*KNVB beker: 2017–18

;Al-Nassr
*Saudi Professional League: 2018–19
*Saudi Super Cup: 2019, 2020

## Välislingid
Bjurakani observatoorium

**Viktor Hambardzumjani nimeline Bjurakani astrofüüsikaobservatoorium** (armeenia keeles Բյուրականի աստղադիտարան) on observatoorium Armeenias. See asub Armeenia kõrgeima mäe Aragatsi lõunanõlval Bjurakani külas.

Bjurakani observatoorium asutati 1946. aastal akadeemik Viktor Hambardzumjani algatusel. Hambardzumjan oli ka asutuse esimene direktor. Alates 1998. aastast kannab observatoorium Viktor Hambardzumjani nime.

Observatooriumi suuremad teleskoobid on 2,6-meetrine Cassegraini teleskoop ja 1-meetrine Schmidti teleskoop.

Bjurakani observatooriumi rajatised on projekteerinud tuntud armeenia arhitekt Samvel Safarjan.

Korraldatakse muu hulgas ekskursioone ja loenguid huvilistele.

## Viited

## Välislingid
* Koduleht
Kutsu-Juku seiklusi

**"Kutsu-Juku seiklusi"** oli esimene Eestis valminud ja ekraanile jõudnud joonisfilm ehk animafilm.

## Autorid
Režissöör oli Voldemar Päts, produtsent Aleksander Teppor ja joonistaja karikaturist Elmar Jaanimägi. 

## Sisu
Tegemist oli groteskse lühifilmiga. Arvati, et naljafilmi (toonases keelepruugis "trikkfilmi") tegelaskuju loomisel tootmisel võeti eeskuju Disney Miki Hiirest. Juku ratsutab põrsaga, võitleb kurega, konnaga ja varesega, siseneb kännu ja raadiolainete kaudu põrgusse, kus näeb tantsivat luukeret ja tuld sülgavat draakonit. Filmikaadrite vahel on selgitavad tekstid.

Muusika toodeti plaadifirma AS Tormolen * Ko, Parlophon plaatidele, mis salvestati arvatavasti Saksamaal.

## Tootmine ja ajalugu
Filmi valmistati 1930. aasta jooksul Aleksander Teppori fotostuudios Tallinnas Suur-Karja 9 ja peamiselt Eesti Karskusseltsi toetusel. Kokku tehti 5000 joonistust ja filmilindi pikkus oli 180 m ehk 6 minutit. Sellest on säilinud umbes sajameetrine lõik kestusega 4 minutit. Lõplikult valmis film alles 17. aprilliks 1931, kui see linastus esmalt Tallinnas kinos "Modern" ja seejärel Tartus kinos "Capitol" 7. novembril. Film oli algselt mõeldud seriaalina. Valmistati ette ka teine osa pealkirjaga "Juku seiklused maal ja veel", mis ei saanud aga valmis ega ole säilinud. Edasisele tootmistegevusele sai paljuski saatuslikuks alanud majanduskriis, aga küllap ka tootmisraskused, sest keerukate joonisfilmide kvaliteetne tootmine oli sel ajal jõukohane pigem suurriikidele.

1940. aastal peitis Aleksander Teppor filmi koopia okupatsioonivõimude eest Tartusse Eesti Karskusseltsi arhiivi ja see avastati Tartus Eesti Ajalooarhiivist 1986. aastal. 

2001. aastal restaureeris filmi Eesti Filmi Sihtasutus.

30. novembril 2001 avati Tallinnas maja Suur-Karja 9 ees kõnniteel mälestusplaat filmile ja filmi tootjaile.

## Viited

## Välislingid
* Filmi andmed EFIS-es
* 
* Filmilõigu allalaadimine (WMV; 4,3&nbsp;MB)
* Mälestusplaadi avamine
Antaresia

***Antaresia*** on maoperekond.

## Klassifikatsioon
Perekonda *Antaresia* klassifitseeritakse roomajate andmebaasis järgmised  maoliigid:
* *[[Antaresia childreni]]* (Gray, 1842) 
* *[[Antaresia maculosa]]* (Peters, 1873) 
* *[[Antaresia perthensis]]* (Stull, 1932) 
* *[[Antaresia stimsoni]]* (Smith, 1985). 

## Nimi
Perekond on nime saanud Skorpioni tähtkuju tähe Antaarese järgi.   

## Levila
Need kägistajamaod on levinud Austraalias ja Paapua Uus-Guineas.
  
## Viited

## Välislingid
*Sissekanne ADW-s
*Sissekanne ITIS-es
*Sissekanne NCBI-s
*Sissekanne ReptileDB-s
*Sissekanne saidil Wikispecies 

*Selles artiklis on kasutatud prantsuskeelset artiklit [[:fr:Antaresia]] seisuga 21.12.2013.*
Mall Künnapuu

**Mall Künnapuu** (aastani 1933 **Miili Krevald**, aastast 1933 **Miili-Milli Melts**; 6. jaanuar/19. jaanuar 1913 Vastse-Antsla vald – 1. märts 1988 Long Island) oli eesti prosaist.

Ta lõpetas Kuldre algkooli ja Väimela põllutöökooli. Pärast abiellumist 1933 elas Kuldrel, võttis agaralt osa kohalikust seltsielust.

Põgenes aastal 1944 Eestist, elas Austrias ja Saksamaal põgenikelaagreis, siirdus aastal 1950 USA-sse.
Apodora

***Apodora*** on maoperekond.

## Klassifikatsioon
 
Perekonna *Apodora* süstemaatika pole seni selge. 

Perekonda *Apodora* klassifitseeritakse roomajate andmebaasis üksainus maoliik:
**[[Apodora papuana]]* (Peters & Doria, 1878). 

Varem (kuni 1993) kuulus liik *[[Apodora papuana]]* maoperekonda *[[Liasis]]*. 

2014. aasta seisuga on molekulaaruuringute alusel perekonna ainus esindaja roomajate andmebaasis liigitatud maoliigina *[[Liasis papuana]]* maoperekonda *[[Liasis]]*.
 
## Levila
Need üsna pikad (täiskasvanuna 4 m) kägistajamaod elavad Indoneesias ja Paapua Uus-Guineas.
  
## Viited

## Välislingid
*Sissekanne ADW-s
*Sissekanne ITIS-es
*Sissekanne NCBI Taxonomy database-s'is
*Sissekanne roomajate andmebaasis
 
*Selles artiklis on kasutatud prantsuskeelset artiklit [[:fr:Liasis papuana]] seisuga 27.04.2014.*
Mustpeapüüton (perekond)

**Mustpeapüüton** (*Aspidites*) on maoperekond.

## Klassifikatsioon
Mustpeapüütonite perekonda klassifitseeritakse roomajate andmebaasis järgmised maoliigid:
* *[[Aspidites melanocephalus]]* (Krefft, 1864) – mustpeapüüton,
* *[[Aspidites ramsayi]]* (Macleay, 1882). 

## Levila ja kirjeldus
Need pikad (täiskasvanuna 3 m) kägistajamaod on levinud Austraalias. Nad toituvad peamiselt nn tugevamürgilistest madudest nagu tiigermadu (*Notechis scutatus*) ja austraalia mustmadu (*Pseudechis porhyriacus*), kusjuures nende madude hammustused ei avalda neile nähtavat toimet.
  
## Viited

## Välislingid
*Sissekanne ADW-s
*Sissekanne ITIS-es
*Sissekanne IUCN-is
*Sissekanne NCBI-s
*Sissekanne ReptileDB-s
*Sissekanne veebisaidil Wikispecies
 
*Selles artiklis on kasutatud prantsuskeelset artiklit [[:fr:Aspidites]] seisuga 21.12.2013.*
Luis Alberto Romero

**Luis Alberto Romero Alconchel** (sündinud 28. septembril 1992 San José del Valles) on hispaania jalgpallur. Ta mängib Itaalia kõrgliiga klubis Rooma Lazio poolkaitsjana.

## Koondisekarjäär
Hispaania rahvuskoondises tegi ta debüüdi 11. novembril 2017 sõprusmängus Costa Rica vastu.

## Saavutused
;Lazio
*Coppa Italia: 2018–19
*Supercoppa Italiana: 2017
Rõngaspüüton (perekond)

**Rõngaspüüton** (*Bothrochilus*) on maoperekond.

## Klassifikatsioon

Rõngaspüütonite perekonda oli roomajate andmebaasis, seisuga 21.12.2013,  liigitatud üksainus maoliik:
**Bothrochilus boa* (Schlegel, 1837) – rõngaspüüton.

Varem (kuni aastani 1993) kuulus rõngaspüüton liigina maoperekonda *[[Liasis]]*.

Käesoleval ajal (seisuga juuni 2014) klassifitseeritakse rõngaspüütonite perekonda roomajate andmebaasis järgmised  maoliigid, kes varem olid liigitatud maoperekonda *[[Leiopython]]*:
* *[[Bothrochilus albertisii]]* (Peters & Doria, 1878)
* *[[Bothrochilus bennettorum]]* (Hoser, 2000)
* *[[Bothrochilus biakensis]]* (Schleip, 2008)
* *[[Bothrochilus boa]]* (Schlegel, 1837)
* *[[Bothrochilus fredparkeri]]* (Schleip, 2008)
* *[[Bothrochilus hoserae]]* (Hoser, 2000)
* *[[Bothrochilus huonensis]]* (Schleip, 2008). 
 
## Levila

Need keskmist kasvu  kägistajamaod elavad  Austraalias, Indoneesias ja Paapua Uus-Guineas.

*[[Bothrochilus boa]]* on levinud  Bismarcki saarestikus, Uus-Britannia, Uus-Iirimaa, Lavongai ja Saalomoni saartel ning nende väiksematel lähisaartel. 

## Viited

## Välislingid
*Sissekanne ADW-s
*Sissekanne ITIS-es
*Sissekanne IUCN-is
*Sissekanne NCBI Taxonomy database-s
*Sissekanne roomajate andmebaas-is
*Sissekanne uBio-s
*Sissekanne saidil Wikispecies
  
*Selles artiklis on kasutatud prantsuskeelset artikleid [[:fr:Bothrochilus boa]] seisuga 21.12.2013.* ja :fr:Bothrochilus seisuga 05.06.2014.''
Bjurakan

**Bjurakan** (armeenia keeles Բյուրական) on asula Armeenias Aragatsotni maakonnas Armeenia kõrgeima mäe Aragatsi nõlval.

Bjurakan asub 1460 meetri kõrgusel.

Aastal 2008 elas Bjurakanis 4238 inimest.

Bjurakanis tegutseb Bjurakani observatoorium.

Asula vaatamisväärsuste hulka kuuluvad muu hulgas 10. sajandist pärinev Püha Hovhannese kirik ning 7. sajandist pärinev Artavaziku kirik selle juures kõrguva 13. sajandist pärit hatškariga.


Pilt:Artavazik Church Front2.JPG|Artavaziku kirik
Pilt:Artavazik Khachkar2.JPG|Hatškar kiriku taga
Pjotr Bolotnikov

**Pjotr Bolotnikov** (vene Пётр Григорьевич Болотников; 8. märts 1930 – 20. detsember 2013) oli vene kergejõustiklane.

Ta tuli 10 000 meetri jooksus 1960. aasta Rooma mängudel olümpiavõitjaks ja 1962. aastal Euroopa meistriks.

10 000 meetri jooksu maailmarekord oli tema nimel 15. oktoobrist 1960 kuni 18. detsembrini 1963.